Aane, yegye Yesu di. Ɔno na ɔkae sɛ: “Mene ɔkwan no ne nokware no ne nkwa. Obiara mma Agya no nkyɛn gye sɛ ɔnam me so.” ( Yohane 14:6) Yegye di sɛ Yesu fi soro baa asase so de ne nkwa a bɔne biara nni ho no bɔɔ afɔre de gyee yɛn. (Mateo 20:28) Ne wu ne ne wusɔre abue kwan ma ɛno nti, nnipa a wogye no di betumi anya daa nkwa. ( Yohane 3:16) Yegye di nso sɛ, seesei Onyankopɔn Ahenni a ɛwɔ soro no, Yesu na ɔyɛ so hene, na ɛrenkyɛ Ahenni no de asomdwoe bɛba asase so baabiara. (Adiyisɛm 11:15) Nanso Yesu kae sɛ: “Agya no yɛ kɛse sen me,” na yegye saa asɛm no di. ( Yohane 14:28) Ɛno nti yɛnsom Yesu, efisɛ yennye nni sɛ ɔno ne ade nyinaa so Tumfoɔ Nyankopɔn.
twi_Latn